Polisieman skiet vrou, selfŉ 35-jarige polisiebeampte het sy vrou doodgeskiet waarna hy selfmoord gepleeg het. Lt.kol. Katlego Mogale, woordvoerder van die polisie, sê die egpaar se liggame is Saterdagmiddag in hul huis in Kagiso aan die Wes-Rand gevind. Mogale sê dit is nog nie duidelik wat tot die tragedie gelei het nie. Die polisiebeampte het vir die Krugersdorp-speurdiens gewerk. Die polisie ondersoek ŉ saak van moord en ŉ geregtelike doodsondersoek is geopen.